Hy was by die twee meter lank, gebou soos 'n gimnas en met vurige oë. 'n Charismatiese, intense man wat as veggeneraal geëer word, maar eintlik verdien om eerder as filosoof en pionier-teoloog onthou te word, die enigmatiese Makhanda. MAX DU PREEZ het dié besonderse historiese figuur se lewe en tye nagevors.
Makhanda was soveel meer as net 'n militaris. Hy was in die eerste plek 'n spirituele mens, 'n mistieke figuur wat 'n byna poëtiese lewe gelei het en by wie die simboliek swaar geweeg het...